[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000008", "text": "Pan wnaeth y Deyrnas Gyfunol adael yr Undeb Ewropeaidd ar Ionawr 31, fe aeth hi mewn i gyfnod trawsnewid fyddai\u2019n para hyd at 11pm ar Ragfyr 31, 2020. Yn ystod yr amser hwn, daeth cynrychiolaeth wleidyddol y DG yn sefydliadau\u2019r UE i ben, ond fe gafodd y rhan fwyaf o newidiadau fydd yn effeithio ar y drydedd sector yn y pen draw eu hoedi tan 2021."}, {"text_idx": "#000011", "text": "Ar adeg ysgrifennu, disgwylir ateb i\u2019r cwestiwn yma cyn bo hir iawn, ond mae\u2019r gwahaniaeth rhwng y ddwy senario yn llai nac yr oedd hi ar ddechrau 2020. Gallai gadael heb gytundeb olygu cynnydd llymach mewn costau rhai nwyddau. Byddai hyn yn cael effaith anghyfrannol ar grwpiau bregus ac ar drafodaethau gyda\u2019r UE yngly\u0302n a\u0302 materion y mae disgwyl iddyn nhw fynd tu hwnt i 2020, fel cyfranogaeth mewn rhaglenni\u2019r UE a chydweithio ar ddiogelwch. Gallai\u2019r rhain ddod yn fwy heriol. Mae hefyd yn bosibl bod atebion i rai cwestiynau tangiadol fel, p\u2019un a fyddai\u2019n fwy anodd cael penderfyniad digonolrwydd yngly\u0302n a\u0302 diogelu data."}, {"text_idx": "#000014", "text": "Ydy eich sefydliad yn barod o safbwynt diogelu data os na fydd yr UE yn cynnig penderfyniad digonolrwydd erbyn diwedd y cyfnod trawsnewid (mae hyn yn debygol)?\nYdych chi wedi rhoi systemau mewn lle i gyfeirio dinasyddion yr UE sydd ymhlith eich staff a defnyddwyr eich gwasanaeth i gael cymorth gyda Chynllun Preswylio\u2019r UE?\nMae symudiad rhydd yn dod i ben, ac mae system mewnfudo newydd y DG sy\u2019n seiliedig ar bwyntiau ar fin dod i rym. Efallai bydd cyflogwyr yn awyddus i ddod yn gyfarwydd a\u0302 hwn a\u2019r rheolau sydd perthnasol a\u0302 theithio rhyngwladol gan staff os oes ei angen.\nCeir rhai newidiadau bach yn ymwneud a\u0302 chaffael gan na fydd y DG yn defnyddio\u2019r OJEU/TED \u2013 yn lle hynny, bydd system newydd, Dod o Hyd i Dendr (Find a Tender) yn cael ei gyflwyno gan Lywodraeth y DG. Fodd bynnag mae\u2019r gofynion sydd yn ymwneud a\u0302 Gwerthwch i Gymru yn aros yr un peth."}, {"text_idx": "#000016", "text": "Mae mynediad at Ariannu gan yr UE yn dod i ben ac fe fydd sefydliadau\u2019r DG yn gallu cael mynediad at y cylch ariannu 2021-2027 \u2013 os nad yw hyn yn effeithio ar eich sefydliad, a fydd yn effeithio ar eich aelodau? Os ydych yn cynnig gwasanaethau rheng flaen i grwpiau bregus, a fydd yn effeithio ar unrhyw wasanaethau maen nhw\u2019n dibynnu arnyn nhw? Mae Llywodraeth y DG yn cynllunio Cronfa Ffyniant Cyffredin y DG er mwyn cymryd lle\u2019r arian a gafwyd gan yr UE, ac fe all hynny gyflwyno cyfleoedd ariannu newydd \u2013 bydd sefydliadau yn dymuno dilyn y datblygiadau hyn yn agos.\nMae Brexit wedi golygu bod nifer o gyrff sefydliadol newydd yn cael eu gweithredu: gan gynnwys y Swyddfa dros Warchodaeth Amgylcheddol, yr Awdurdod Monitro Annibynnol dros Hawliau DInasyddion, yr Awdurdod dros Wella Masnach a Swyddfa\u2019r Farchnad Fewnol. Bydd y rhain yn chwarae rhan allweddol wrth graffu ar weithgareddau\u2019r dirwedd o\u0302l-Brexit ac efallai bydd sefydliadau am fuddsoddi peth amser er mwyn dod i ddeall ac arolygu eu holl swyddogaethau.\nCeir sawl datblygiad hefyd ar y gorwel sydd wedi eu fframio\u2019n glir o fewn cyd-destun o\u0302l-Brexit, gan gynnwys adolygiadau o\u2019r Ddeddf Hawliau Dynol ac Arolwg Barnwrol. Fe allai\u2019r rhain gynrychioli cyfleoedd allweddol i sefydliadau gael mewnbwn i allu llunio\u2019r dirwedd yn dilyn y cyfnod trawsnewid."}, {"text_idx": "#000017", "text": "Mae\u2019r canllaw yma sydd wedi ei ddiweddaru yn cynnig adnoddau pellach ar y cwestiynau hyn a rhai eraill \u2013 mae ar gael i\u2019w lawr lwytho yma. Bydd Fforwm Brexit hefyd yn trefnu gweminarau yn gynnar yn 2021 er mwyn chwilota effaith unrhyw gytundeb a gafwyd a\u2019r hyn mae\u2019n ei olygu ar gyfer y sector."}]